open-index/open-wikipedia-markdown huggingface dataset:
დუბლინის ზოოპარკი

**დუბლინის ზოოპარკი** () — ზოოპარკი დუბლინში, ირლანდია. იგი დუბლინის ერთ-ერთ ყველაზე მონახულებად ტერიტორიას წარმოადგენს — დაახლოებით 960 000 სტუმარი წელიწადში. 

## ისტორია
დუბლინის ზოოპარკი დაარსდა 1830 წელს, ხოლო 1831 წლის 1 სექტემბერს, საჯაროდ გაიხსნა. თავდაპირველად, ზოოპარკში წარმოდგენილი იყო 70-ზე მეტი ფრინველი და 46 ძუძუმწოვარი. 1916 წელს, ზოგიერთი ცხოველი საკვების უქონლობის გამო გარდაიცვალა, თუმცა, მოგვიანებით ეს რაოდენობა აღადგინეს.

1994 წელს, ირლანდიის მთავრობამ მიიღო პროგრამა, რომელიც მიზნად ისახავს ზოოპარკის განვითარებას და ცხოველებისთვის კონკრეტული პირობების შექმნას მის ტერიტორიაზე.

## ცხოველები
ზოოპარკში ცხოვრობენ: სპილოები, ლომები, ვეფხვები, იაგუარები, ლეოპარდები, ბეჰემოთები, ჟირაფები, ანტილოპები, ზებრები, მარტორქისებრნი, გიბონისებრნი, ორანგუტანები, ლემურები, გორილები, მაიმუნები, აფრიკული სირაქლემები, პინგვინები, ფლამინგოები, იგუანასებრნი, პანდები, სურიკატები, ბრაზილიური ტაპირები, ოკაპები, კატისებრი ლემურები, შიმპანზეები და სხვა ცხოველები. 

## რესურსები ინტერნეტში
* ოფიციალური ვებ-გვერდი

## სქოლიო
კატეგორია:ირლანდიის ზოოპარკები
იოან კაბაი

**იოან კაბაი** (; დ. 14 იანვარი, 1986, ტურკუენი) — ფრანგი ფეხბურთელი, „კრისტალ პალასისა“ და საფრანგეთის ნაკრების წევრი. მონაწილეობა აქვს მიღებული 2012 წლის ევროპისა და 2014 წლის მსოფლიოს ჩემპიონატებზე.

## რესურსები ინტერნეტში
*
*
*

კატეგორია:დაბადებული 1986
კატეგორია:ფრანგი ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:ნიუკასლ იუნაიტედის ფეხბურთელები
კატეგორია:პარი სენ-ჟერმენის ფეხბურთელები
კატეგორია:კრისტალ პალასის ფეხბურთელები
კატეგორია:დაბადებული 14 იანვარი
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ჯიმი ფლოიდ ჰასელბაინკი

**ჯიმი ფლოიდ ჰასელბაინკი** (; დ. 27 მარტი, 1972) — ნიდერლანდელი საფეხბურთო მწვრთნელი და ყოფილი თავდამსხმელი.

ჯიმი დაიბადა 1972 წელს პარამარიბოში, ნიდერლანდების სამეფოს მაშინდელ კოლონია სურინამში, იგი ექვს შვილიანი ოჯახის უმცროსი წევრი იყო. 6 წლის ასაკში დედა ჯიმისთან და კიდევ 3 შვილთან ერთად საცხოვრებლად ჩრდილო ჰოლანდიის ქალაქ ზანდამში გადავიდა.

ჯიმიმ ადგილობრივი კლუბების შემდეგ ბედი პორტუგალიაში სცადა, სადაც მან თავისი კლუბი პორტუს ბოავიშტა იპოვა, სადაც ბრწყინვალე თამაშის შემდეგ პრემიერლიგაში 1997 წელს გრემ ტეილორის ლიდს იუნაიტედში გადავიდა. შემდეგ ერთი სეზონი ითამაშა ატლეტიკო მადრიდში და 2000 წელს ჩელსიში ჩაირიცხა, კლუბის ისტორიაში რეკორდულ, £15 მილიონად. ჩელსიში ჯიმიმ ოთხი სეზონი ითამაშა, ჩაატარა 136 მატჩი და 70 გოლი გაიტანა. ჩელსიდან აბარგების შემდეგ თამაშობდა მიდლსბროში (2004–2006), ჩარლტონ ათლეტიკში (2006–2007), კარიერა 2008 წელს კარდიფ სიტში დაასრულა. პრემიერლიგაში გატანილი აქვს 127 გოლი და ლეგიონერებიდან ამ მაჩვენებლით მხოლოდ ლეგენდარულ ტიერი ანრის ჩამორჩება. ჰოლანდიის ნაკრებში ჩატარებული აქვს 23 მატჩი, გატანილი აქვს ცხრა გოლი.

## ლიტერატურა
*

კატეგორია:ნიდერლანდელი ფეხბურთელები
კატეგორია:დაბადებული  27 მარტი
კატეგორია:დაბადებული 1972
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
პატარა გლდანის ტბა

**პატარა გლდანის ტბა** — გაუდინარი ტბა აღმოსავლეთ საქართველოში, ქალაქ თბილისის ჩრდილოეთ ნაწილში. მდებარეობს თბილისის ქვაბულში, მდინარე მტკვრის მარცხენა მხარეს, დიდი გლდანის ტბიდან დასავლეთით, ზღვის დონიდან 530 მ სიმაღლეზე. ზედაპირის ფართობი 0,05 კმ², აუზის ფართობი 0,31 კმ². სიგრძე 300 მ, სიგანე 170 მ. მაღალი დონეა გაზაფხულზე, დაბალი — ზაფხულში. ნაპირები სუსტად არის შეჭრილ-შემოჭრილი. წყალი მლაშეა.

## სქოლიო
კატეგორია:თბილისის ტბები
ჯანფრანკო ძოლა

**ჯანფრანკო ძოლა** (; ; დ. 5 ივლისი, 1966) — იტალიელი საფეხბურთო მწვრთნელი და ფეხბურთელი.
 
ჯანფრანკო ძოლა, დაიბადა 1966 წელს ოლენაში, იტალია. ძოლა 1996 წელს, ჩელსის მწვრთნელმა რუდ გულიტმა შეიძინა პარმადან 4.5 მილიონ ფუნტად. ჩელსიში იტალიელმა შვიდი ბრწყინვალე სეზონი ჩაატარა, 297 მატჩი გაიტანა 80 გოლი. 1998 წლის თასების თასის ფინალში, დენის უაიზის ბრწყინვალე გადაცემის შემდეგ, ძოლას სულ რაღაც ერთი შეხები დასჭირდა იმისათვის, რომ ბურთი შტუდგარტის კარში მოეთავსებინა. ასევე საკულტო მომენტია მის კარიერაში გოლი ნორვიჩის წინააღმდეგ. ძოლამ ჩელსი 2006 წელს დატოვა. იტალიის ნაკრებში ჩატარებული აქვს 35 მატჩი, გატანილი აქვს ათი გოლი.

## რესურსები ინტერნეტში
* პროფილი
* статья о Джанфранко Дзоле 

კატეგორია:დაბადებული 5 ივლისი
კატეგორია:დაბადებული 1966
კატეგორია:იტალიელი ფეხბურთელები
კატეგორია:ინგლისური ფეხბურთის დიდების დარბაზის წევრები
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
ჯორჯიო გომელსკი

**ჯორჯიო სერჯო ალესანდრო გომელსკი** (; დ. 28 თებერვალი 1934, თბილისი, სსრკ — გ. 13 იანვარი 2016, ნიუ-იორკი, აშშ) — კინემატოგრაფისტი, იმპრესარიო, მუსიკალური პროდიუსერი და მენეჯერი. Crawdaddy Club-ის მფლობელი.  დაიბადა საქართველოში, გაიზარდა შვეიცარიაში, ხოლო შემდეგ ცხოვრობდა დიდ ბრიტანეთში, ბოლოს კი - აშშ-ში.

ჯორჯიო გომელსკი 1934 წელს დაიბადა თბილისში. მისი მამა მედიცინის დოქტორი იყო. დედა წარმოშობით მონტე-კარლოდან იყო. 1938 წელს ოჯახმა დატოვა საქართველო და სირიის, ეგვიპტისა და იტალიის გავლით 1944 წელს დასახლდნენ შვეიცარიაში, სადაც ადრე სწავლობდა გომელსკის მამა.

10 წლის ასაკში, როდესაც ჯერ კიდევ იტალიაში ცხოვრობდა, აღმოაჩინა ძველი გრამაფონი და ჯაზის რამდენიმე ჩანაწერი, ამის შემდეგ მან სერიზულად მოკიდა ხელი ჯაზის შესწავლას.

1967 წელს დააარსა Marmalade Records-ი, სადაც ჩაწერა მომავალში ჯგუფ 10cc-ის წევრები: გრემ გულდმენი, კევინ გოდლი და სტიუარტ კრიმი. ასევე თანამშრომლობდა ჯგუფებთან: Soft Machine, Gong და Magma. Marmalade Records-ი დაიხურა 1969 წელს.

ცხოვრების ბოლო წლებში ცხოვრობდა ნიუ-იორკში, სადაც გარდაიცვალა 2016 წლის 13 იანვარს სიმსივნის შედეგად.

## რესურსები ინტერნეტში
* 
* 
* გომელსკის ინტერვიუ
* ჯორჯიო გომელსკი დისკოგრაფია

## სქოლიო
კატეგორია:ქართველები ბრიტანეთში
კატეგორია:დაბადებული 28 თებერვალი
კატეგორია:დაბადებული 1934
კატეგორია:გარდაცვლილი 13 იანვარი
კატეგორია:გარდაცვლილი 2016
კატეგორია:ნიუ-იორკში გარდაცვლილები
UK Albums Chart

**UK Albums Chart** (ამჟამად **Official Albums Chart**) — ალბომების სია ფიზიკური და ციფრული გაყიდვების და (2015 წლის მარტიდან) აუდიო სტრიმინგის მიხედვით გაერთიანებული სამეფოში. პირველად გამოქვეყნდა 1956 წლის 22 ივლისს და დგინდება ყოველ პარასკევს (ადრე კვირას) Official Charts Company–ს მიერ. ვრცელდება BBC Radio 1-ზე (საუკეთესო 5), ქვეყნდება ჟურნალში *Music Week* (საუკეთესო 75), OCC-ს საიტზე (საუკეთესო 100) და ჟურნალში ''UKChartsPlus (საუკეთესო 200).

ოფიციალური ალბომების ჩარტისთვის კვალიფიკაციისთვის ალბომს უნდა ჰქონდეს სწორი ხანგრძლივობა და ფასი. უნდა იყოს სამ კომპოზიციაზე მეტი ან 20 წუთის ხანგრძლივობის და არ უნდა იყო კლასიფიცირებული როგორც ბიუჯეტური ალბომი (£0.50 და £3.75 შორის). გარდა ამისა, სხვადასხვა შემსრულებლის კომპილაციებს — რომლებიც 1989 წლის იანვრამდე იყვნენ ჩართულები ალბომების ძირითად სიაში — ამჟამად გააჩნიათ საკუთარი, კომპილაციების ჩარტი. წესების სრული დეტალების ხილვა შესაძლებელია OCC-ს საიტზე.

მიუხედავად იმისა, რომ ალბომს მოაქვს მეტი შემოსავალი შემსრულებლისთვის, ვიდრე სინგლს, UK Singles Chart ალბომების ჩარტზე პოპულარულია, რადგან მასში გაყიდვები უფრო მნიშვნელოვანი კრიტერიუმია, ვიდრე რადიო– და ტელეეთერში გამოჩენა. 2005 წელს ბრიტანეთში ალბომების გაყიდვებმა მიაღწიეს რეკორდულ 126.2 მილიონს.

## იხილეთ აგრეთვე
* UK Singles Chart
* Billboard 200

## რესურსები ინტერნეტში
* ოფიციალური საიტი საუკეთესო 100
* Music Week  საუკეთესო 75
* UK Charts Plus საუკეთესო 200
* EveryHit.com – საუკეთესო 40 ალბომის არქივი

## სქოლიო
კატეგორია:ბრიტანეთის მუსიკალური ჩარტები
სამია ნკრუმა

**სამია იაბა კრისტინა ნკრუმა** (; დ. 23 ივნისი, 1960, აბური, განა) — განელი პოლიტიკოსი და ჟურნალისტი. სახალხო პარტიის, სახელისუფლებო პარტიის, პირველი ქალი ხელმძღვანელი. პარლამენტის წევრი 2009-2013 წლებში ჯომოროს საარჩევნო ოლქიდან. განის პირველი პრეზიდენტის კვამე ნკრუმას ქალიშვილი.

## ბიოგრაფია 
განის პირველი პრეზიდენტის კვამე ნკრუმას და მისი ეგვიპტელი კოპტი ცოლის ფათია რიცკის ქალიშვილი დაიბადა აღმოსავლეთის რეგიონის ქალაქ აბურიში 1960 წელს. იგი იძულებული გახდა თავის ძმებთან და დედასთან ერთად დაეტოვებინა განა 1966 წლის სამხედრო გადატრიალების გამო, რომელმაც დაამხო პრეზიდენტი კვამე ნკრუმა. ოჯახი გადასახლდა ეგვიპტეში. სამია ოჯახთან ერთად განაში დაბრუნდა 1975 წელს გენერალ იგნატიუს აჩეამპონგის მიწვევით. 1991 წელს ლონდონის აფრიკისა და აღმოსავლეთმცოდნეობის უნივერსიტეტში მოიპოვა ბაკალავრის ხარისხი, ხოლო 1993 წელს აქვე დაიცვა მაგსიტრის ხარისხი.

2011 წლის 10 სექტემბერს გახდა მმართველი პარტიის პირველი ქალი პრეზიდენტი. 2009-2013 წლებში იყო პარლამენტის წევრი. 

გათხოვილია იტალურ-დანიური წარმოშობის მიშელ მელეგაზე, რომელთანაც ჰყავს ერთი ბიჭი კვამე თომას მელეგა.

## იხილეთ აგრეთვე 
* კვამე ნკრუმა

## რესურსები ინტერნეტში
*
* 
* 
* 
*
*
*
*

## სქოლიო
კატეგორია:განელი ქალი პოლიტიკოსები
კატეგორია:დაბადებული 1960
კატეგორია:დაბადებული 23 ივნისი
კატეგორია:ცოცხალი ადამიანები
ტერი მაკოლიფი

**ტერენს რიჩარდ მაკოლიფი** (; დ. 9 თებერვალი, 1957, სირაკიუსი, ნიუ-იორკის შტატი) — ამერიკელი პოლიტიკური მოღვაწე, დემოკრატიული პარტიის წევრი, ვირჯინიის გუბერნატორი 2014-2018 წლებში.

ტერი დაიბადა მილისა და ჯეკ მაკოლიფის ოჯახში სირაკიუსში, ნიუ-იორკის შტატში.. მამამისი იყო უძრავი ქონების გაყიდვების აგენტი და ადგილობრივი თვითმართველობის წევრი. მაკოლიფების ოჯახი არის ირლანდიელი კათოლიკეების შთამომავალი.

მაკოლიფი ჩართული იყო ჯიმი კარტერის წინასაარჩევნო კამპანიაში, ასევე იყო დემოკრატიული პარტიის ეროვნული კომიტეტის თავმჯდომარე 2001-2005 წლებში.

## რესურსები ინტერნეტში
*ვირჯინიის გუბერნატორი ტერი მაკოლიფი მთავრობის ოფიციალური საიტი
*ტერი მაკოლიფი გუბერნატორად
*

## სქოლიო
კატეგორია:დაბადებული 9  თებერვალი
კატეგორია:დაბადებული 1957
კატეგორია:ამერიკელი ბანკირები
კატეგორია:ამერიკელი ინვესტორები
კატეგორია:ირლანდიელი ამერიკელები
კატეგორია:ვირჯინიის გუბერნატორები
კატეგორია:XX საუკუნის ამერიკელი ბიზნესმენები
კატეგორია:ცოცხალი ადამიანები
ვედები (მრავალმნიშვნელოვანი)

ვედები შეიძლება აღნიშნავდეს:

* ვედები — მცირერიცხოვანი ეთნიკური ჯგუფი ფილიპინებზე
* ვედები —  ძვ. წ. მე-2 ათასწლეულამდე შექმნილი ინდური რელიგიურ-ლიტერატურული  ძეგლი.
გარეუბანი

[thumb|300px|[დალასის გარეუბანი]]
**გარეუბანი** — დასახლებული არე, რომელიც შედის ქალაქის ან დასახლებული პუნქტის შემადგენლობაში ან ქალაქისაგან მცირე სავალ მანძილზე მდებარეობს. ტერმინს ხშირად იყენებენ ტერმინის „ქალაქის ცენტრი“ საპირისპიროდ. გარეუბნები დიდი რაოდენობით პირველად XIX და XX საუკუნეებში გაჩნდა გაუმჯობესებული სარკინიგზო და საგზაო ტრანსპორტის ფონზე, რამაც პერიოდული მგზავრობა გაადვილა. როგორც წესი, გარეუბნებს ახასიათებთ მოსახლეობის უფრო მცირე სიმჭიდროვე და მოსახლეობის დიდი ნაწილი პერიოდულად მგზავრობს ქალაქის შიდა ნაწილებში თუ ბიზნეს უბნებში. გამონაკლისია ინდუსტრიული გარეუბნები, ქალაქ-თანამგზავრები და ახალი ქალაქები. გარეუბნები ხშირად ყალიბდება ისეთ ქალაქებთან, რომლის გარშემოც დიდი ოდენობით ვაკე მიწაა.

## სქოლიო 
კატეგორია:ქალაქი
გარეუბანი (მრავალმნიშვნელოვანი)

სახელი **გარეუბანი** შეიძლება აღნიშნავდეს:

* გარეუბანი — ქალაქის ნაწილი, რომელიც ცენტრიდან მოშორებით მდებარეობს.
* გარეუბანი, *გარეთუბანი* — ქალაქ თბილისის ერთ-ერთი უბანი ფეოდალური ხანის საქართველოში.
შუმენის თემი

**შუმენის თემი** () — თემი ჩრდილო-აღმოსავლეთ ბულგარეთში. შედის შუმენის ოლქში. თემის მოსახლეობაა 102 857 ადამიანი, ხოლო ფართობი შეადგენს 652.29 კმ²-ს. მოიცავს 27 დასახლებულ პუნქტს. ადმინისტრაციული ცენტრია ქალაქი შუმენი.

## იხილეთ აგრეთვე
* შუმენის ოლქი
* ბულგარეთის ადმინისტრაციული დაყოფა

## რესურსები ინტერნეტში
*ოფიციალური საიტი
*Информация за общината 

კატეგორია:შუმენის ოლქის თემები
კატეგორია:ბულგარეთის თემები
ნიკოლა-კოზლევოს თემი

**ნიკოლა-კოზლევოს თემი** () — თემი ჩრდილო-აღმოსავლეთ ბულგარეთში. შედის შუმენის ოლქში. თემის მოსახლეობაა 6 620 ადამიანი, ხოლო ფართობი შეადგენს 264.33 კმ²-ს. მოიცავს 11 დასახლებულ პუნქტს. ადმინისტრაციული ცენტრია სოფელი ნიკოლა-კოზლევო.

## იხილეთ აგრეთვე
* შუმენის ოლქი
* ბულგარეთის ადმინისტრაციული დაყოფა

## რესურსები ინტერნეტში
* ოფიციალური საიტი

კატეგორია:შუმენის ოლქის თემები
კატეგორია:ბულგარეთის თემები
კეფალომეტრია

**კეფალომეტრია** იგივე **კრანიოლოგია** — მეცნიერება, რომელიც შეისწავლის ადამიანის თავის ქალას და ზომავს მას რენტგენული გამოსხივების და ანთროპომეტრიული ხელსაწყოების გამოყენებით.

## იხილეთ აგრეთვე
*ანთროპომეტრია

## სქოლიო
კატეგორია:ანთროპოლოგია
ვახტანგი (ლიპარტელიანი)

**ეპისკოპოსი ვახტანგი** ( ერისკაცობაში — **გიორგი ოთარის ძე ლიპარტელიანი**; დ. 25 ოქტომბერი, 1965, თბილისი) — ნიკორწმინდის ეპარქიის მღვდელმთავარი 2015 წლის 1 ივნისიდან.

დაამთავრა თბილისის სახელმწიფო პედაგოგიური უნივერსიტეტი. 2008 წლის 13 დეკემბერს აღიკვეცა ბერად და სახელად ვახტანგი ეწოდა. 2009 წლის 8 მარტს ხელი დაასხეს დიაკვნად და იმავე წლის 27 სექტემბერს მღვდლად აკურთხეს. მალევე იქნა არქიმანდრიტის ხარისხში აღყვანილი. არქიმანდრიტი ვახტანგი 2015 წლის 25 მაისის წმინდა სინოდის სხდომაზე გამოირჩიეს მღვდელმთავრად, რასაც იმავე წლის 1 ივნისს მცხეთაში, სვეტიცხოვლის საკათედრო ტაძარში, უწმიდესისა და უნეტარესის, სრულიად საქართველოს კათოლიკოს-პატრიარქის, მცხეთა-თბილისის მთავარეპისკოპოსის და  ბიჭვინთისა და ცხუმ-აფხაზეთის  მიტროპოლიტის ილია II-ის მიერ მისი ნიკორწმინდელ ეპისკოპოსად კუთხევა მოჰყვა.

## იხილეთ აგრეთვე 
*საქართველოს ეკლესიის წმინდა სინოდი

## რესურსები ინტერნეტში
* patriarchate.ge ყოვლადუსამღვდელოესი ვახტანგი
* drevo-info.ru

## სქოლიო 
კატეგორია:ქართველი ეპისკოპოსები
კატეგორია:დაბადებული 25 ოქტომბერი
კატეგორია:დაბადებული 1965
სამხრეთ კალიფორნიის უნივერსიტეტი

**სამხრეთ კალიფორნიის უნივერსიტეტი** () — არაკომერციული, კერძო კვლევითი უნივერსიტეტი აშშ-ში, განთავსებული ლოს-ანჯელსში, კალიფორნიის შტატში. დაფუძნდა 1880 წელს და არის ყველაზე ძველი კერძო უნივერსიტეტი კალიფორნიაში.

## რესურსები ინტერნეტში
* 
* USC Athletics website

## სქოლიო
კატეგორია:ამერიკული უნივერსიტეტების ასოციაცია
კატეგორია:აშშ-ის უნივერსიტეტები
კატეგორია:უნივერსიტეტები ანბანის მიხედვით
საქართველოს ბომონდი

**საქართველოს ბომონდი** — ალექსანდრე ყაზბეგის  ავტობიოგრაფიული რომანი, რომელიც 1869–1870 წლებში რუსეთში სწავლის პერიოდში დაწერა.
რომანში მას აღწერილი აქვს პირველი რეალური სიყვარული, რომელიც რუსი ქალი აღმოჩნდა, თუმცა ეროვნული თავმოყვარეობა მას სიყვარულს დაათმობინებს.
## სქოლიო 
კატეგორია:ალექსანდრე ყაზბეგის ნაწარმოებები
კატეგორია:1870 წლის რომანები
კატეგორია:ქართული რომანები
დეიან სტანკოვიჩი

**დეიან სტანკოვიჩი** (, , დ. 11 სექტემბერი, 1978) — სერბი საფეხბურთო მოხელე და ყოფილი ფეხბურთელი. თამაშობდა მშობლიურ ცრვენა ზვეზდაში, იტალიურ ლაციოში და ინტერში

ეროვნულ გუნდში ჩაატარა 103 მატჩი, გაიტანა 15 გოლი. იგი ნაკრებში ჩატარებული მატჩებით რეკორდსმენია, საინტერესოა, რომ სტანკოვიჩმა სამ მსოფლიო ჩემპიონატზე ითამაშა და მიუხედავად იმისა, რომ მოქალაქეობა არ შეუცვლია, ის სამივე ჯერზე „სხვადასხვა“ ქვეყნის ღისებას იცავდა: იუგოსლავიის ფედერაციული რესპუბლიკა (1998), სერბეთი და ჩერნოგორია (2006) და სერბეთი (2010). ამ მაჩვენებლით იგი ერთადერთია ვინც სამი სხვადასხვა ნაკრებით წარდგა მსოფლიო ჩემპიონატებზე.

## რესურსები ინტერნეტში
*Profile on Serbian national football team website
*Club profile at Inter's site 
*Club League Stats 

კატეგორია:სერბი ფეხბურთელები
კატეგორია:დაბადებული  11 სექტემბერი
კატეგორია:დაბადებული 1978
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ცოცხალი ადამიანები
პეტროვის მყინვარი

**პეტროვის მყინვარი** () — მყინვარი ყირგიზეთში. მდებარეობს ტიან-შანის მთათა სისტემის ცენტრალურ ნაწილში მდებარე აქშიირაქის მთიანეთში. დასაბამს აძლევს მდინარე ნარინის მთავარ სათავეს — მდინარე კუმთორს. მყინვარის ფართობია 73,9 კმ², სიგრძე 14,3 კმ, სიგანე ქვედა ნაწილისა — 1,8 კმ-მდე. მყინვარის სახელწოდება — პეტროვი მომდინარეობს ერთ-ერთი ტოპოგრაფის გვარისაგან, რომელიც ალექსანდრე კაულბარსის 1869 წლის ექსპედიციის მონაწილე იყო.

## რესურსები ინტერნეტში
კატეგორია:ყირგიზეთის მყინვარები
შუბლი

**შუბლი** () — ადამიანის თავის ნაწილი, რომელიც შემოსაზღვრულია თავის ქალითა (ორი მხრიდან) და სკალპით. შუბლის ზედა ზღვარი მონიშნულია იმ ზოლით, საიდანაც თმის საფარი იწყება. მარჯვნივ და მარცხნივ შუბლის საზღვარია საფეთქლები.

## სტრუქტურა
შუბლი შედგება კუნთებისაგან და კანისაგან, რომელიც ფარავს მას. შუბლის სენსორული ნერვები დაკავშირებულია სამწვერა ნერვთან, ხოლო მოტორული ნერვები სახის ნერვებთან. შუბლის კუნთების მეშვეობით მოძრაობენ ნაოჭებიც.

## სქოლიო
კატეგორია:თავის ქალა
To Pimp a Butterfly

***To Pimp a Butterfly***  — ამერიკელი რეპერ კენდრიკ ლამარის მესამე სტუდიური ალბომი. გამოვიდა 2015 წლის 15 მარტს Top Dawg Entertainment-ზე და Aftermath Entertainment-ზე და გავრცელდა Interscope Records-ის მიერ. ალბომი ჩაიწერა სტუდიებში მთელი აშშ–ის მასშტაბით, Dr. Dre-ს და ენტონი „Top Dawg“ ტიფითის აღმასრულებელი პროდიუსირებით. Boi-1da, Flying Lotus, Thundercat, ფარელ უილიამსი და რამდენიმე სხვა ჰიპ–ჰოპ პროდიუსერმა შეიტანა თავისი წვლილი. მის მუსიკაზე გავლენა მოახდინეს ფანკის, ჯაზის და დეკლამაციის ასპექტებმა.

iTunes Store-ზე და Spotify-ზე ალბომი გამოიცა დაგეგმილზე ერთი კვირით ადრე, Intersope-ის მხრიდან შეცდომის გამო. გამოცემისთანავე მოხვდა Billboard 200–ის სათავეში და მიიღო ფართო აღიარება კრიტიკოსებისგან, რომლებმაც შეაქეს მუსიკალური მრავალფეროვნება და ლამარის ტექსტების სოციალური აქტუალურობა. გარდა ამისა, რამდენიმე გამომცემლობამ ის 2015 წლის საუკეთესო ალბომად აღიარა, მათ შორის იყვნენ *Rolling Stone*, *Billboard*, და *Pitchfork Media*. 2016 წლის იანვარში,  გრემის 58-ე ყოველწლიურ დაჯილდოებაზე იყო ნომინირებული კატეგორიებში წლის ალბომი და წლის საუკეთესო რეპ–ალბომი. 2016 წლის იანვრის მიხედვით აშშ–ში გაიყიდა ალბომის 788,000 ასლი.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## რესურსები ინტერნეტში
* 

## სქოლიო
კატეგორია:2015 წლის ალბომები
კატეგორია:Aftermath Entertainment-ის ალბომები
კატეგორია:Interscope Records-ის ალბომები
კატეგორია:ალბომები Dr. Dre-ს პროდიუსერობით
კატეგორია:ალბომები ფარელ უილიამსის პროდიუსერობით
კატეგორია:კონცეპტუალური ალბომები
კატეგორია:ინგლისურენოვანი ალბომები
კატეგორია:ალბომები ტერეს მარტინის პროდიუსერობით
კატეგორია:კენდრიკ ლამარის ალბომები
დეივიდ II (შოტლანდია)

**დეივიდ II**, იგივე **დეივიდ ბრიუსი** (; დ. 5 მარტი, 1324, ფაიფი — გ. 22 თებერვალი, 1371, ედინბურგის სასახლე) — შოტლანდიის მეფე 1329–1371 წლებში, ბრიუსების დინასტიის წარმომადგენელი, რობერტ I-ისა და ელიზაბედ დე ბურგის ვაჟი.

დეივიდ II დაიბადა 1324 წლის 5 მარტს, დუნფერმლინის სასახლეში, ფაიფში. მისი დედა, ელიზაბედ დე ბურგი რობერტ I-ის მეორე ცოლი იყო. ელიზაბედი 1327 წელს გარდაიცვალა. დეივიდი 1328 წლის 17 ივლისს ჯოან ტაუერელზე დაქორწინდა. ჯოანი იყო ინგლისის მეფის, ედუარდ II-ის ქალიშვილი. 1329 წლის 7 ივნისს რობერტ I გარდაიცვალა და ტახტი ხუთი წლის დეივიდს ერგო.

დეივიდი 1331 წელს აკურთხეს მეფედ. მეფის სრულწლოვნებამდე, რეგენტად დაინიშნა რანდოლფ მორეელი. 1332 წელს რანდოლფი და დეივიდი დამხობილ იქნა ედუარდ ბალიოლის მიერ. დეივიდი ტახტის დაბრუნებას შეეცადა, თუმცა უშედეგოდ. ის და მისი მეუღლე იძულებულნი გახდნენ საფრანგეთში გაქცეულიყვნენ, სადაც ისინი მიიღო მეფე ფილიპ VI-მ. 

1341 წელს შოტლანდიაში ძალაუფლება რობერტ სტიუარტმა მოიპოვა. დეივიდი დაბრუნდა სამშობლოში და კვლავ იგდო ძალაუფლება ხელთ. 5 წლის შემდეგ, 1346 წელს მან საფრანგეთის მხარდაჭერით ბრძოლა დაიწყო ინგლისთან. მან ისარგებლა იმით, რომ ედუარდ III საომრად საფრანგეთში იმყოფებოდა. შოტლანდიის არმია დამარცხდა დურჰამთან ბრძოლაში. ამ ბრძოლაში მეფე დაშავდა და იგი ტყვედ აიყვანეს ინგლისელებმა.

დეივიდ II ინგლისში ტყვეობაში 11 წლის განმავლობაში იმყოფებოდა. 1357 წელს, ბერვიკის ხელშეკრულების მიხედვით, მას საშუალება მიეცა შოტლანდიაში დაბრუნებულიყო, მაგრამ ამის სანაცვლოდ 100 000 უნდა გადაეხადა. დეივიდს ეს ფული სრულიად არასდროს გადაუხდია.

მის მეუღლეს, ჯოანს შვილი არ ეყოლა, მაგრამ დეივიდი უშედეგოდ ცდილობდა მასთან გაყრას. ჯოანი 1362 წელს გარდაიცვალა. დეივიდს განსაკუთრებით აწუხებდა მემკვიდრის საკითხი და ცოლად მარგარეტ დრუმოდი შეირთო, თუმცა შვილი არც მასთან ეყოლა. ედუარდ III-მ შესთავაზა დეივიდს, რომ იმ შემთხვევაში, თუ მას შვილი არ ეყოლებოდა ინგლისის მეფეს სრული უფლება ჰქონოდა შოტლანდიის ტახტზე, თუმცა შოტლანდიის პარლამენტმა ამაზე უარი განაცხადა. დეივიდ II 1371 წლის 22 თებერვალს გარდაიცვალა. გამომდინარე იქიდან, რომ მას შვილი არ ჰყავდა, ერთადერთ მემკვიდრედ მისი დისშვილი, რობერტ სტიუარტი ითვლებოდა. რობერტ II-ის გამეფების შედეგად, შეწყდა ბრიუსების მმართველობა.

## ლიტერატურა 
*Michael Brown. (2004). *The Wars of Scotland, 1214&ndash;1371. The New Edinburgh History of Scotland, volume 4.* Edinburgh: Edinburgh University Press.
*Ranald Nicholson. (1975)., *Scotland. The Later Middle Ages.* Edinburgh: Mercat Press.
*Michael Penman. (2003). *David II, 1329&ndash;71: The Bruce Dynasty in Scotland.* East Linton: Tuckwell Press.

## რესურსები ინტერნეტში 
* [The Bruces - David II](http://www.royal.gov.uk/historyofthemonarchy/scottish%20monarchs(400ad-1603)/thebruces/davidii.aspx)
* King David II of Scotland

კატეგორია:შოტლანდიის მეფეები
კატეგორია:დაბადებული 5 მარტი
კატეგორია:დაბადებული 1324
კატეგორია:გარდაცვლილი 22 თებერვალი
კატეგორია:გარდაცვლილი 1371
კატეგორია:XIV საუკუნის ევროპის მონარქები
ფრანსისკო დიეს კანსეკო

**ფრანსისკო დიეს კანსეკო** (; დ. 21 მარტი, 1821, არეკიპა, პერუ — გ. 5 მაისი, 1884, ლიმა, პერუ) — პერუს სამხედრო და პოლიტიკური ლიდერი, პერუს პრეზიდენტი მცირე პერიოდის განმავლობაში, 1872 წლის 26 ივლისიდან 27 ივლისამდე. იგი ექს-პრეზიდენტის, გენერალ პედრო დიეს კანსეკოს ძმა იყო. 

მას შემდეგ, რაც სასჯელაღსრულების პრეზიდენტმა, ხოსე ბალტიმ ლინჩის წესით გაასამართლა პერუს პრეზიდენტი ტომას გუტიერესი, კონსტიტუციის თანახმად, დროებით პრეზიდენტად აირჩიეს კონგრესის იმდროინდელი პრეზიდენტი — ფრანსისკო დიეს კანსეკო, ორი დღის განმავლობაში — 1872 წლის 26 და 27 ივლისს. მისი მემკვიდრე, ანუ პერუს შემდეგი პრეზიდენტი, მარიანო ერენსია სევალიოსი იყო.

## იხილეთ აგრეთვე
*პერუს პრეზიდენტი

## ლიტერატურა

* Jorge Basadre: *Historia de la República del Perú. 1822 - 1933*, Octava Edición, corregida y aumentada. Tomos 5 y 6. Editada por el Diario "La República" de Lima y la Universidad "Ricardo Palma". Impreso en Santiago de Chile, 1998.
* Alberto Tauro del Pino: *Enciclopedia Ilustrada del Perú*. Tercera Edición. Tomo 6. D’AC/FER. Lima, PEISA, 2001. ISBN 9972-40-155-3
* Rubén Vargas Ugarte: *Historia General del Perú*. Noveno Tomo. Primera Edición. Editor Carlos Milla Batres. Lima, Perú, 1971.

კატეგორია:პერუს პრეზიდენტები
კატეგორია:დაბადებული 21 მარტი
კატეგორია:დაბადებული 1821
კატეგორია:გარდაცვლილი  5 მაისი
კატეგორია:გარდაცვლილი 1884
კუნძულების თამაშები

**კუნძულების თამაშები** — საერთაშორისო სპორტული ღონისძიება, რომელსაც ხელმძღვანელობს საერთაშორისო კუნძულების თამაშების ასოციაცია. უკანასკნელი თამაშები ჩატარდა კუნძულ ჯერზიზე, 2015 წელს, 27 ივნისიდან 3 ივლისის ჩათვლით, სადაც 24 კუნძულის 3000 სპორტსმენმა მიიღო მონაწილეობა 14 სპორტის სახეობაში.

## ისტორია 
კუნძულების თამაშები დაარსდა 1985 წელს კუნძულ მენზე, როგორც ინტერნაციონალური კუნძულების თამაშები. თავდაპირველად თამაშები ჩაფიქრებული იყო როგორც ერთჯერადი ღონისძიება. ღონისძიების დირექტორი იყო ჯეფფრი კორლეტი, რომელმაც გარდა დიდი ბრიტანეთის მიმდებარე კუნძულებისა, მონაწილეობის მისაღებად მოიწვია ისლანდია, მალტა, ფარერის კუნძულები, გრენლანდია, წმ. ელენეს კუნძული და ნორმანდიის კუნძულები. მთლიანად პირველი თამაშების ღირებულებამ შეადგინა £70 000. 1985 წლის კუნძულების თამაშები იმდენად წარმატებული გამოდგა რომ გადაწყვიტეს ამ ტურნირის ყოველ მეორე წელს ჩატარება.

## ჩატარების ადგილი 
2021 წელს თამაშების მასპინძლად წარდგენილია 2 კანდიდატი - გერნზი და ფარერის კუნძულები.

## მონაწილეები
სულ თამაშებში მონაწილეობა მიიო 27 კუნძულმა, 11 ყველა შეჯიბრზე მიიღო მონაწილეობა.

ნაცრისფერ ფონში მოქცეულია კუნძულები რომლებიც აღარ მონაწილეობენ თამაშებში.

## სახეობები
მასპინძელ კუნძულს აქვს უფლება აირჩიოს და ჩაატაროს 12 ან 14 სპორტის სახეობა:

## რესურსები ინტერნეტში
* საერთაშორისო კუნძულების თამაშების ასოციაციის ოფიციალური საიტი

კატეგორია:კუნძულების თამაშები
მარიანო ერენსია სევალიოსი

**მარიანო ერენსია სევალიოსი** (; დ. 15 ოქტომბერი, 1820, კუსკო — გ. 2 თებერვალი, 1873, ჩინჩაოს რაიონი) — პერუს სამხედრო და პოლიტიკური ლიდერი. ქვეყანაში არსებული მწვავე პოლიტიკური კრიზისის დროს, ხოსე ბალტის მიერ პერუს პრეზიდენტ ტომას გუტიერესის ლინჩის წესით გაასამართლების და პერუს კონსტიტუციის მიხედვით, პრეზიდენტის მოვალეობის დროებით შემსრულებლად არჩეული ფრანსისკო დიეს კანსეკოს ორდღიანი მმართველობის შემდეგ, იგი ქვეყანას 6 დღის განმავლობაში, ახლადარჩეული პრეზიდენტის — მანუელ პარდოს ჩამოსვლამდე ხელმძღვანელობდა.

## გარდაცვალება
მარიანო ერენსია სევალიოსი 1873 წლის 2 თებერვალს, ჩინჩაოს რაიონში მოკლეს, მანუელ პარდოს პრეზიდენტობის პერიოდში.

## იხილეთ აგრეთვე
* პერუს პრეზიდენტი

## ლიტერატურა
* Jorge Basadre: *Historia de la República del Perú. 1822 - 1933*, Octava Edición, corregida y aumentada. Tomos 5 y 6. Editada por el Diario "La República" de Lima y la Universidad "Ricardo Palma". Impreso en Santiago de Chile, 1998.
* Del Mar de la Torre, Humberto F.: *La historia de Aymaraes y sus problemas*. Chalhuanca, Perú, 1979.
* Alberto Tauro del Pino: *Enciclopedia Ilustrada del Perú*. Tercera Edición. Tomo 8. HAB/IZQ. Lima, PEISA, 2001. ISBN 9972-40-157-X
* Rubén Vargas Ugarte: *Historia General del Perú*. Noveno Tomo: La República (1844-1879). Segunda Edición.  Editor Carlos Milla Batres. Lima, Perú, 1984. Depósito Legal: B. 22436-84 (IX).

## რესურსები ინტერნეტში
* La Tumba de Mariano Herencia Zevallos en la Hacienda Illanya (Abancay, Perú)

კატეგორია:პერუს პრეზიდენტები
კატეგორია:დაბადებული 15 ოქტომბერი
კატეგორია:დაბადებული 1820
კატეგორია:გარდაცვლილი  2 თებერვალი
კატეგორია:გარდაცვლილი 1873
კატეგორია:XIX საუკუნეში მოკლული პრეზიდენტები
ხიტრინოს თემი

**ხიტრინოს თემი** () — თემი ჩრდილო-აღმოსავლეთ ბულგარეთში. შედის შუმენის ოლქში. თემის მოსახლეობაა 7 051 ადამიანი, ხოლო ფართობი შეადგენს 289.37 კმ²-ს. მოიცავს 21 დასახლებულ პუნქტს. ადმინისტრაციული ცენტრია სოფელი ხიტრინო.

## იხილეთ აგრეთვე
* შუმენის ოლქი
* ბულგარეთის ადმინისტრაციული დაყოფა

## რესურსები ინტერნეტში
* ოფიციალური საიტი

კატეგორია:შუმენის ოლქის თემები
კატეგორია:ბულგარეთის თემები
QuakeCon

მინი|მარჯვნივ|250პქ|QuakeCon-ის ოფიციალური ლოგო
**QuakeCon** — ZeniMax-ის მიერ ორგანიზებული ყოველწლიური ყრილობა , რომელიც ხელს უწყობს id Software-სა და მის მფლობელობაში მყოფი კომპანიების მიერ შემუშავებული ვიდეო თამაშების განვითარებასა და რეკლამირებას, ასევე ტარდება სხვადასხვა მოვლენები ვიდეო თამაშების ინდუსტრიასთან დაკავშირებით: შეჯიბრები და ტურნირები. სახელი დარქმეული იქნა id Software-ის მიერ შექმნილი თამაშის *Quake*-ის პატივსაცემად. ამ მოვლენას მსოფლიოს სხვადასხვა კუთხიდან ესწრება უამრავი გეიმერი.

## რესურსები ინტერნეტში
* QuakeCon.org Official website
* Quakecon Forums 
* Official QuakeCon Flickr gallery

კატეგორია:LAN parties
კატეგორია:შეჯიბრები კიბერსპორტში
მსოფლიო საფეხბურთო ჩემპიონატი 1998: ჯგუფი C

**მსოფლიო საფეხბურთო ჩემპიონატი 1998: ჯგუფი C** — მუნდიალი 1998-ის ერთ-ერთი ჯგუფი, რომელშიც გამოდიოდა ტურნირის მასპინძელი საფრანგეთის ნაკრები. 

## ცხრილი
საფრანგეთმა მოიგო პირველი ორი მატჩი, შესაბამისად, ნაადრევად გაინაღდა პლეი-ოფში მონაწილეობა, ხოლო საუდის არაბეთმა წააგო პირველი ორი მატჩი. სამხრეთ აფრიკას შეეძლო შემდეგ ეტაპზე გასვლა მხოლოდ საუდის არაბეთის წინააღმდეგ მესამე მატჩის დიდი ანგარიშით მოგების შემთხვევაში, რაც ვერ მოახერხა, შესაბამისად, დანია გავიდა მეორე ადგილზე, მიუხედავად იმისა, რომ დამარცხდა ბოლო მატჩში საფრანგეთთან. 

## საუდის არაბეთი vs დანია
|
|valign="top" width="50%"|

|}

## საფრანგეთი vs სამხრეთ აფრიკა
|
|valign="top" width="50%"|

|}

## სამხრეთ აფრიკა vs დანია
|
|valign="top" width="50%"|

|}

## საფრანგეთი vs საუდის არაბეთი
|
|valign="top" width="50%"|

|}

## საფრანგეთი vs დანია
|
|valign="top" width="50%"|

|}

## სამხრეთ აფრიკა vs საუდის არაბეთი
|
|valign="top" width="50%"|

|}

C
კენდი

**კენდი** () — 2006 წლის ავსტრალიური ფილმი. ფილმი ასახავს ცხოვრებას ორი ნარკოდამოკიდებული შეყვარებულის ცხოვრებას. ფილმი პირობითად სამ ნაწილად — ზეცა, მიწა და ჯოჯოხეთი — არის დაყოფილი.

## რესურსები ინტერნეტში 
*
*

კატეგორია:2006 წლის ფილმები
კატეგორია:ინგლისურენოვანი ფილმები
კატეგორია:ავსტრალიური ფილმები
კატეგორია:2000-იანი წლების რომანტიკული დრამატული ფილმები
კატეგორია:ფილმები ნარკომანიის შესახებ
აჰმეთ დავუთოღლუ

**აჰმეთ დავუთოღლუ** (, დ. 26 აგვისტო 1959, კონია, თურქეთი) — თურქი პოლიტიკოსი, ექსპერტი საერთაშორისო ურთიეთობებში, აკადემიკოსი და დიპლომატი. თურქეთის ყოფილი საგარეო საქმეთა მინისტრი. თურქეთის სამართლიანობისა და განვითარების პარტიის თავმჯდომარე და თურქეთის პრემიერ-მინისტრი 2014 წლის 28 აგვისტოდან 2016 წლის 24 მაისამდე..

## ბიოგრაფია 
დაიბადა 1959 წელს კონიის სოფელ ტაშქენთში. სტამბოლის ვაჟთა ლიცეუმის დამთავრების შემდეგ, 1983-1984 სასწავლო წელს დაამთავრა სტამბოლის ბოსფორის უნივერსიტეტი, პოლიტიკურ მეცნიერებათა და საერთაშორისო ურთიერთობების და ეკონომიკის განხრით დოქტორის წოდებით.

1999-2004 წლებში იყო პროფესორი ბაიქენთის უნივერსიტეტში.

ჰყავს მეუღლე სარე დუვუთოღლუ და ოთხი შვილი. ასევე ფლობს ინგლისურ, გერმანულ, მალაიურ და არაბულ ენებს.

## რესურსები ინტერნეტში 
* აჰმეთ დავუთოღლუ Facebook-ზე
* აჰმეთ დავუთოღლუ Twitter-ზე
* აჰმეთ დავუთოღლუ Instagram-ზე

## სქოლიო 
კატეგორია:თურქეთის პრემიერ-მინისტრები
კატეგორია:დაბადებული 1959
კატეგორია:თურქი აკადემიკოსები
კატეგორია:თურქი დიპლომატები
კატეგორია:დაბადებული 26 თებერვალი
კატეგორია:ცოცხალი ადამიანები
კატეგორია:თურქეთის დიდი ეროვნული ასამბლეის XXIV მოწვევის წევრები
კატეგორია:თურქეთის დიდი ეროვნული ასამბლეის XXV მოწვევის წევრები
კატეგორია:თურქეთის დიდი ეროვნული ასამბლეის XXVI მოწვევის წევრები
ცაი ინგვენი

**ცაი ინგვენიი** (;დ. 31 აგვისტო 1956, ტაიპეი, ტაივანი) — ტაივანელი პოლიტიკოსი. ტაივანის პრეზიდენტი 2016 წლის 20 მაისიდან.

## ბიოგრაფია 
მარცხნივ|მინი|ცაი 2008 წელს
დაიბადა 1956 წელს. 1978 წელს დაასრულა ტაივანის ეროვნული უნივერსიტეტის იურიდიული კოლეჯი. 1980 წელს კორნელის უნივერსიტეტში დაიცვა მაგისტრის ხარისხი, ხოლო 1984 წელს ლონდონის ეკონომიკის სკოლაში მიიღო დოქტორის ხარისხი. ლონდონიდან დაბრუნების შემდეგ ტაიბეის უნივერსიტეტში დაიწყო სამართლის სწავლება.

1990-იან წლებში მონაწილეობდა მოლაპარაკებებში, რომელიც ითვალისწინებდა მსოფლიო სავაჭრო ორგანიზაციაში ტაივანის გაწევრიანებას. 2000-2004 წლებში იყო მატერიკულ ჩინეთთან კავშირის სამთავრობო მინისტრი. 2004-2006 წლებში საკანონმდებლო იუანის წევრია. 2006-2007 წლებში ტაივანის რესპუბლიკის ვიცე-პრემიერია. 2012 წელს დამარცხდა საპრეზიდენტო არჩევნებში და გადადგა პარტიის ლიდერის თანამდებობიდან.

2016 წლის იანვარში გამართულ საპრეზიდენტო არჩევნებში მიიღო ხმების 57,7 % და გახდა ტაივანის პირველი ქალი-პრეზიდენტი. თანამდებობა დაიკავა 2016 წლის 20 მაისს. 

## რესურსები ინტერნეტში
*ოფიციალური ვებგვერდი 
*

კატეგორია:ტაივანის პრეზიდენტები
კატეგორია:დაბადებული 1956
კატეგორია:ტაივანელი ქალი პოლიტიკოსები
კატეგორია:ქალი პრეზიდენტები
კატეგორია:დაბადებული 31 აგვისტო
კატეგორია:აზიის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:პირველი ქალი პრეზიდენტები
კატეგორია:ცოცხალი ადამიანები
ანა გურიელი

**ანა გურიელი** (გ. დაახ. 1612) — მამია გურიელის ასული, თეიმურაზ I-ის პირველი მეუღლე.

## ბიოგრაფია
1607 წელს ქეთევან დედოფლის შუამდგომლობით გაყვა ცოლად თეიმურაზს. შეეძინა ორი შვილი ლევანი 1609 წელს, ხოლო ალექსანდრე 1610 წელს. რამდენიმე წელიწადში დასნეულდა და გარდაიცვალა.

ვახუშტის ცნობით „მოკვდა ანნა ქ~სა ჩქ~ი ქართ. სჟჱ“ ე. ი. 1610 წელს. პარიზის ქრონიკა კი შემდეგს გვიამბობს: „ამ შვილების ყოლის უკან ცოტა ხანი გამოვიდა, ყელში ყიყვი გაუჩნდა ანა დედოფალსა, მრავალი იწამლა, უცხო და ძნელი და მერმე ორმოც დრესა სხვა არა ჭამა რა ხმელის პურის მეტი და არაყი ზედა სვა და მერმე გაიჭრა ყიყვი. ქკსა სჟზ. ბევრი უშალა ბატონმა თეიმურაზ და სხვათაცა, მაგრამ არც წამლობა დაიშალა და არც ყელის გაჭრა. ამ ქკსა მიიცვალა დედოფალი ანნა“. ამრიგად პარიზის ქრონიკის მიხედვით, დედოფალი ანა გარდაიცვალა 1609 წელს. ვახუშტისა და პარიზის ქრონიკის ცნობები არ ეთანხმება „არჩილიანის“ მონაცემებს. არჩილიანის მიხედვით, თეიმურაზის შვილები ყოფილან ხუთის წლის და მეოთხისა, როცა მოვიდა გლოვა წუხილი, კერძოდ თეიმურაზის ქორწინებიდან შვიდი წლის შემდეგ („შვიდს წელიწადს ასრე ვიყავ“...) ამ ცნობების გათვალისწინებით თეიმურაზს მეუღლე გარდაეცვალა დაახლოებით 1613-1614 წლებში. მაგრამ არც ეს ცნობებია მართებული, რადგან, როგორც ცნობილია შაჰ-აბასის პირველი შემოსევის დროს თეიმურაზს უკვე ჰყავდა მეორე ცოლი ხორეშანი. ალავერდის 1612 წლის სიგელი რომელშიც დაწესებულია ანას მოსახსენებელი აღაპი, წერია: „ოდეს ყოველთა მბადმან არსთამან წარიყვანა თანამეცხედრე ჩემი დედოფალთ დედოფალი ანა შემგან, შემოგწირე 37 კომლი კაციო“.

## ლიტერატურა
* მ. გუგუშვილი, „თეიმურაზ პირველის ცხოვრების გზა“, თბ. 1979

კატეგორია:გურიელები
კატეგორია:გარდაცვლილი 1612
კატეგორია:ქართველი ქალები
კანაფისებრნი

**კანაფისებრნი** () — მცენარეების ოჯახი ვარდისნაირთა რიგისა. ოჯახში გაერთიანებულია 11 გვარი და 170 სახეობა. საქართველოში გავრცელებულია ამ ოჯახის სამი გვარი: კანაფი ('**), სვია (**') და აკაკი ('''').

## რესურსები ინტერნეტში
*Cannabaceae of Mongolia in FloraGREIF 

კატეგორია:ვარდისებრნი
რემიხიო მორალეს ბერმუდესი

**რემიხიო მორალეს ბერმუდესი** (; დ. 30 სექტემბერი, 1836, ტარაპაკა, პერუ — გ.  1 აპრილი, 1894, ლიმა, პერუ) — პერუს სამხედრო და პოლიტიკური ლიდერი, პერუს პრეზიდენტი 1890 წლის 10 აგვისტოდან, 1894 წლის 1 აპრილამდე. 
სამოქალაქო ომში, იგი პრეზიდენტ ხოსე რუფინო ეჩენიკეს მოწინააღმდეგეების მხარეს იბრძოდა. წყნარი ოკეანის მეორე ომში, მან ორი ბატალიონი განათავსა. პრეზიდენტ ანდრეს აველინო კასერესის მმართველობის დროს, მას პერუს ვიცე-პრეზიდენტის თანამდებობდა ეკავა. 
რემიხიო მორალეს ბერმუდესის პრეზიდენტობის დროს, პერუს ყოფილმა პრეზიდენტმა, ნიკოლას დე პიეროლამ, როგორც პერუს გავლენიანი პოლიტიკის მტერმა, მისი მხარდამჭერების რეპრესია განახორციელა. მმართველობის დროს, ბერმუდესმა, მიაღწია სასაზღვრო შეთანხმებას ეკვადორთან და ჩილესთან დაიწყო მოლაპარაკებები რეზოლუციისთვის, რომელიც წინა ომში პერუსთვის სადავო ტერიტორიების მითვისებას გულისხმობდა. 

## გარდაცვალება
რემიხიო მორალეს ბერმუდესი გარდაიცვალა 1894 წლის 1 აპრილს, თანამდებობდაზე ყოფნის დროს. მისი გარდაცვალების შემდეგ, პერუს პრეზიდენტის თანამდებობა ვიცე-პრეზიდენტმა — ხუსტინიანო ბორგონიომ დაიკავა. 

1975 წელს, პერუს 87-ე პრეზიდენტი რემიხიო მორალეს ბერმუდესის შვილიშვილი — ფრანსისკო მორალეს ბერმუდესი გახდა. 

## იხილეთ აგრეთვე
* პერუს პრეზიდენტი

## ლიტერატურა
* Basadre, Jorge: *Historia de la República del Perú. 1822 - 1933*, Octava Edición, corregida y aumentada. Tomos 8 y 9. Editada por el Diario "La República" de Lima y la Universidad "Ricardo Palma". Impreso en Santiago de Chile, 1998.
* Chirinos Soto, Enrique: *Historia de la República (1821-1930)*. Tomo I. Lima, AFA Editores Importadores S.A., 1985.
* Tauro del Pino, Alberto: *Enciclopedia Ilustrada del Perú*. Tercera Edición. Tomo 11, MEN/OJE. Lima, PEISA, 2001. ISBN 9972-40-160-9
* Vargas Ugarte, Rubén: *Historia General del Perú*. Tomo XI. Primera Edición. Editor Carlos Milla Batres. Lima, Perú, 1971.
* Varios autores: *Grandes Forjadores del Perú*. Lima, Lexus Editores, 2000. ISBN 9972-625-50-8

კატეგორია:პერუს პრეზიდენტები
კატეგორია:დაბადებული  30 სექტემბერი
კატეგორია:დაბადებული 1836
კატეგორია:გარდაცვლილი   1 აპრილი
კატეგორია:გარდაცვლილი  1894
რცხილაფოთლიანი ძელქვა

**რცხილაფოთლიანი ძელქვა** () — 25-30  მ-მდე სიმაღლის ხე, მორუხო-მწვანე სქელი მკვრივი ქერქით. ნორჩი ტოტები მუქი მურაფრისაა. ფოთლები მოყვანილობით მოგრძო-კვერცხისებრია ან ელიფსისებრი, წაწვეტილი, თითქმის მჯდომარე ან მოკლეყუნწიანი, კიდეზე მახვილ ან მობალგვო მრგვალ ხერხისებრ დაკბილული. ყვავილსაფარი მომურო ფერისაა, ოდნავ შებუსვილი, კვერცხისებრი ფორმის ნაკვთებით. მცენარე ყვავილობს მარტში და ნაყოფობს სექტემბერ-ოქტომბერში.

იზრდება ტენიან ტყეებში, ჩვეულებრივ მდინარეთა ნაპირებზე და ხეობების გაყოლებით ზღვისპირა დაბლობებსა და მთის ქვედა სარტყელში. კახეთში მისი ნახვა შესაძლებელია ბაბანეურის ნაკრძალში. საქართველოში გავრცელებულია სამეგრელოში, იმერეთში და გურიაში. მცენარე შესულია   საქართველოს წითელ ნუსხაში როგორც მოწყვლადი (VU) სახეობა.

## იხილეთ აგრეთვე
* საქართველოს ფლორა
* საქართველოს ტყეები

## ლიტერატურა
* საქართველოს ფლორა ტ. III, გვ. 72,  1975, გამომცემლობა „მეცნიერება“.  
კატეგორია:თელისებრნი
აქილევსი და კუ

**აქილევსი და კუ** — ძველბერძენი ფილოსოფოსის, ზენონ ელეელის, ერთ-ერთი აპორია.

## შემცველობა 
ფეხმარდი აქილევსი ვერასდროს დაეწევა აუჩქარებელ კუს, თუკი მოძრაობის დასაწყისში კუ აქილევსზე წინაა.

დავუშვათ, აქილევსი კუზე ათჯერ უფრო სწრაფად დარბის და მისგან ათასი ნაბიჯით უკანაა. იმ დროის განმავლობაში, რა დროშიც აქილევსი გაივლის ამ მანძილს, კუ იმავე მიმართულებით გაცოცდება ასი ნაბიჯის სიგრძეზე. როდესაც აქილევსი გაირბენს ას ნაბიჯს, კუ გაცოცდება კიდევ ათი ნაბიჯით და ასე შემდეგ. პროცესი გაგრძელდება უსასრულოდ და აქილევსი ვერასდროს დაეწევა კუს.

დიოგენე ლაერტელი ამ ცნობილი აპორიის ავტორად მიიჩნევდა პარმენიდეს, ზენონის მასწავლებელს. კუ, როგორც პერსონაჟი, ჩასმულია მოგვიანებით კომენტატორის მიერ. არისტოტელეს „ფიზიკაში“ მოყვანილი აპორიის ტექსტში ფეხმარდი აქილევსი სხვა მორბენალს მისდევს.

## აპორიის გადაჭრა 
პარადოქსის ერთ-ერთი შესაძლო ახსნა: მცდარი წარმოდგენა დროისა და მანძილის უსასრულო დაყოფადობის შესახებ.

## სქოლიო
კატეგორია:აზრითი ექსპერიმენტები
კატეგორია:პარადოქსები
კატეგორია:ზენონ ელეელი
ბოლცმანის ტვინი

მინი|ლუდვიგ ბოლცმანი
**ბოლცმანის ტვინი** () — ჰიპოთეტური ობიექტი, რომელიც წარმოიქმნება რაიმე სისტემაში ფლუქტუაციის შედეგად და რომელსაც შეუძლია თავისი არსებობის გაცნობიერება. სახელი ეწოდა ლუდვიგ ბოლცმანის პატივსაცემად, რომელმაც დიდი წვლილი შეიტანა სტატისტიკური ფიზიკის განვითარებაში.

დე სიტერის ვაკუუმში ასეთ ობიექტს შეუძლია წარმოქმნა, თუმცა ამ მოვლენის ალბათობა ძალიან მცირეა. ანდრეი ლინდეს ნაშრომის თანახმად, მსგავსი მოვლენა შეიძლება მოხდეს ერთხელ 101050 წელიწადში. მაგრამ თუკი სამყაროს არსებობის დრო უსასრულოა, მაშინ სამყაროში ამგვარი ობიექტების რაოდენობაც უსასრულოდ დიდია. აქედან მომდინარეობს პარადოქსი („Boltzmann brain paradox/problem“ თანამედროვე კოსმოლოგიაში): სამყაროში შემთხვევით არჩეული ობიექტი, რომელსაც აქვს ცნობიერება, გაცილებით დიდი ალბათობით აღმოჩნდება ფლუქტუაციის შედეგი, ვიდრე ევოლუციის პროდუქტი. მიუხედავად ამისა, უსასრულო სამყაროს შემთხვევაში ბოლცმანის ტვინებისა და ევოლუციის პროდუქტების რაოდენობა თანაბრად ტოლი იქნება უსასრულობისა; თუმცა ევოლუციის პროდუქტის წარმოქმნის ალბათობის სიმჭიდროვე უფრო მეტია, ვიდრე ბოლცმანის ტვინისა, ამიტომ უფრო ალბათურია შეგვხვდეს სწორედ ევოლუციის პროდუქტი, ვიდრე ბოლცმანის ტვინი.

## იხილეთ აგრეთვე 
* ანთროპული პრინციპი

## ლიტერატურა 
*"Disturbing Implications of a Cosmological Constant", Lisa Dyson, Matthew Kleban], and Leonard Susskind, *Journal of High Energy Physics* 0210 (2002) 011 (at arXiv)
*"Is Our Universe Likely to Decay within 20 Billion Years?", Don N. Page, (at arXiv)
*"Sinks in the Landscape, Boltzmann Brains, and the Cosmological Constant Problem", Andrei Linde, *Journal of Cosmology and Astroparticle Physics*, 0701 (2007) 022 (at arXiv)
*"Spooks in Space", Mason Inman, New Scientist, Volume 195, Issue 2617, 18 August 2007, Pages 26-29
*"Big Brain Theory: Have Cosmologists Lost Theirs?", Dennis Overbye, New York Times, 15 January 2008

## რესურსები ინტერნეტში 
* ტვინი ვაკუუმიდან: მეცნიერება შეუძლებლის შესახებ  // Поп.мех. Сентябрь 2010
* Hyper-Intelligent Superbrains Floating In Deep Space Probably Don’t Outnumber Humanity, Say Physicists // Huff. Post, 2013-05-23
* ბოლცმანის ტვინი: უნიკალურია თუ არა ადამიანის ცნობიერება? 

## სქოლიო
კატეგორია:ფიზიკური პარადოქსები
კატეგორია:ფიზიკური ჰიპოთეზები
კატეგორია:ასტრონომიული ჰიპოთეზები
კატეგორია:ლოგიკური ჰიპოთეზები
კატეგორია:აზრითი ექსპერიმენტები
დარვინის დემონი

**დარვინის დემონი** — აზრითი ექსპერიმენტი, რომელსაც შემოყავს ჰიპოთეტური ორგანიზმი, რომელსაც შეუძლია შეგუებულობის ერთდროულად ყველა ასპექტის მაქსიმალურად გამოყენება და რომელიც იარსებებდა, ევოლუცია რომ სახეობებს არაფრით ზღუდავდეს. ასეთი ორგანიზმები დაბადების შემდეგ ნებისმიერ დროს ნებისმიერ ადგილას იპოვიდნენ მეწყვილეებს შესაჯვარებლად და წარმოქმნიდნენ უსასრულო ოდენობის შთამომავლობას. მიუხედავად იმისა, რომ ასეთი ორგანიზმები არ არსებობენ, ბიოლოგები დარვინის დემონს იყენებენ აზრით ექსპერიმენტებში, რათა სხვადასხვა სახეობის განვითარების ისტორიაში ცხოვრებისეული სტრატეგიები გაიგონ და აჩვენონ, რომ ორგანიზმებს გარემო პირობებთან ადაპტაციისას კომპრომისებზე წასვლა უწევთ..

დარვინის დემონს სახელი ეწოდა ბრიტანელი ნატურალისტისა და ევოლუციური თეორიის შემქმნელის — ჩარლზ დარვინის პატივსაცემად. აზრითი ექსპერიმენტი და დარვინის დემონის კონცეფცია 1979 წელს რიჩარდ ლიმ შემოგვთავაზა.

## ლიტერატურა 
* *Silvertown, J. W.* «Demons in Eden: The Paradox of Plant Diversity», Chicago: University of Chicago Press, 2005

## სქოლიო
კატეგორია:ჩარლზ დარვინი
კატეგორია:ევოლუციური ბიოლოგია
კატეგორია:აზრითი ექსპერიმენტები
აზრითი ექსპერიმენტი

**აზრითი ექსპერიმენტი** ფიზიკაში, ფილოსოფიასა და ზოგიერთ სხვა სამეცნიერო დარგში — შემეცნებითი საქმიანობის სახე, რომელშიც ამა თუ იმ სამეცნიერო თეორიის საკვანძო სიტუაცია თამაშდება არა რეალურ ექსპერიმენტში, არამედ წარმოსახვითში. აზრითი ექსპერიმენტი ფიზიკაში ძირითადად მოგვაგონებს მათემატიკაში საპირისპიროს დაშვებით თეორემის დამტკიცების მეთოდს, როცა ზოგიერთი ფიზიკური მოდელისა თუ სქემის ზოგიერთი მდგომარეობა თავიდან უარყოფილია, შემდეგ კი მოდელის გარდაქმნის გზით ჩვენ ვაწყდებით წინააღმდეგობას რაიმე პრინციპთან, რომელიც, რასაკვირველია, ჭეშმარიტად მიიჩნევა. მაგალითად, სარკული ან რაიმე სხვა სახის გეომეტრიული სიმეტრიის სიტუაციაში არასაკმარისი საფუძვლის პრინციპთან, გალილეის ინვარიანტულობის პრინციპთან, მუდმივი ძრავის შეუძლებლობის პრინციპთან, მიზეზობრიობის პრინციპთან და ა.შ.

ტერმინი „აზრითი ექსპერიმენტი“ () შემოიღო გერმანელმა მეცნიერმა ერნსტ მახმა.

## ლიტერატურა 
* Ахутин А.В. *История принципов физического эксперимента от античности до XVII в.* М: Наука, 1976.
* Библер В.С. *Мышление как творчество: Введение в логику мысленного диалога*. М.: Политиздат, 1975.
* Дюгем П. *Физическая теория. Её цель и строение*. Спб.: Образование, 1910.
* Макаревичюс К. *Место мысленного эксперимента в познании*. М., 1971.
უცხო (რომანი)

**უცხო** () — ალბერ კამიუს სადებიუტო რომანი, ეგზისტენციალისტური იდეების კლასიკური ილუსტრაცია, გამოიცა 1942 წელს.

## სიუჟეტი
თხრობა პირველ პირში მიმდინარეობს, მთხრობელი კოლონიალურ ალჟირში მცხოვრები 30 წლის ფრანგია. მისი სახელი უცნობია, თუმცა ნახსენებია გვარი — მერსო. აღწერილია მისი ცხოვრების სამი საკვანძო ეტაპი — დედის სიკვდილი, ადგილობრივი არაბის მკვლელობა და სასამართლო, ასევე მცირეხნიანი ურთიერთობა გოგოსთან, სახელად მარი.

მერსომ სასამართლოზე თქვა, რომ იარაღიდან გასროლა „მზის გამო“ განახორციელა, რამაც დარბაზში სიცილი გამოიწვია. გამამტყუნებელ განაჩენად ნაფიცმსაჯულები უფრო „დამაჯერებელ“ არგუმენტს ასახელებენ — მერსო არ ტიროდა დედის დაკრძალვაზე, მაშასადამე, იგი გულქვაა და არ იმსახურებს სიცოცხლეს.

სასიკვდილო განაჩენის გამოტანის შემდეგ, ციხეში ყოფნისას, მასთან მიდის მღვდელი, რომელიც ღმერთის რწმენაზე ესაუბრება. რის საპასუხოდაც მთხრობელი მწყობილებიდან გამოდის, უარყოფს ღმერთის არსებობას და გადაჭრით ამბობს უარს იმქვეყნიური ცხოვრების ილუზიებზე.

## რესურსები ინტერნეტში
* უცხო sparknotes.com-ზე
* უცხო goodreads.com-ზე

კატეგორია:ალბერ კამიუს რომანები
კატეგორია:1942 წლის რომანები
ლაპლასის დემონი

**ლაპლასის დემონი** — აზრითი ექსპერიმენტი, რომელიც 1814 წელს ფრანგმა მათემატიკოსმა, პიერ-სიმონ ლაპლასმა შემოგვთავაზა, აგრეთვე ექსპერიმენტის მთავარი პერსონაჟი — გამოგონილი მოაზროვნე არსება, რომელსაც დროის ნებისმიერ მომენტში სამყაროს თითოეული ნაწილაკის მდგომარეობისა და სიჩქარის აღქმის შემდეგ გაიგოს მისი ევოლუცია როგორც მომავალში, ისე წარსულში. ლაპლასმა ეს არსება გამოიგონა ჩვენი გაუთვითცნობიერებლობისა და გარესამყაროს ზოგიერთი რეალური პროცესის სტატისტიკური აღწერის აუცილებლობის დონის თვალსაჩინო დემონსტრაციისთვის.

ლაპლასის დემონის პრობლემატიკა დაკავშირებულია არა იმ საკითხთან, შესაძლოა თუ არა მოვლენათა მსვლელობის დეტერმინისტული წინასწარმეტყველება რეალობაში, პრაქტიკაში (de facto), არამედ იმასთან, შესაძლებელია თუ არა ეს ზოგადად, თეორიულად (de jure). სწორედ ასეთი შესაძლობაა ჩადებული მექანიკურ აღწერაში მისთვის დამახასიათებელ დუალიზმთან, რომელიც ეფუძნება დინამიკურ კანონსა და საწყის პირობებს. ის, რომ დინამიკური სისტემის განვითარება მართავს დეტერმინისტულ კანონს, გვაძლევს საშუალებას, განვასხვაოთ ობიექტური ჭეშმარიტება სისტემის შესახებ, თუ როგორი წარმოედგინებოდა იგი ლაპლასის დემონს, ემპირიული შეზღუდვებისგან, რომლებიც განპირობებულია ჩვენი უცოდინრობით.

კლასიკური დინამიკის კონტექსტში დეტერმინისტული აღწერა შეიძლება მიუღწევადი აღმოჩნდეს პრაქტიკაში, მიუხედავად ამისა, იგი რჩება ზღვრად, რომელსაც უნდა შეეთავსოს უფრო მეტად ზუსტი აღწერების თანმიმდევრობა.

## რესურსები ინტერნეტში 
* *Левин Г. Д.* Свобода воли. Современный взгляд 

## ლიტერატურა 
* Порядок из хаоса: Новый диалог человека с природой. Пер. с англ. / Общ. ред. В. И. Аршинова, Ю. Л. Климонтовича, Ю. В. Сачкова. — М.: Прогресс, 1986.— С. 123.

კატეგორია:აზრითი ექსპერიმენტები
კატეგორია:ფიზიკური პარადოქსები
დიოგუ-დი-ვასკონსელუსი (მინას-ჟერაისი)

**დიოგუ-დი-ვასკონსელუსი** () — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ ორუ-პრეტუს შემადგენლობაში.

2010 წლის მონაცემებით, მოსახლეობა 3 848 ადამიანს შეადგენდა, მოსახლეობის სიმჭიდროვე 23,31 კმ²-ზე. ფართობი 165 091 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
Worldwide Developers Conference

მინი|მარჯვნივ|200პქ|WWDC-ის კონფერენცია
**მსოფლიოს დეველოპერთა კონფერენცია (შემოკ. (WWDC)** — ყოველწლიური კონფერენცია, რომელიც Apple-ის ორგანიზატორობით ტარდება კალიფორნიაში. კონფერენცია შეიქმნა Apple-ის მიერ, რათა წარმოაჩინოს მის მიერ შექმნილი სხვადასხვა ინოვაციური პროდუქცია ტექნოლოგიების დარგში და ასევე საშუალებას აძლევს პროგრამისტებს წარმოაჩინონ მათ მიერ შემუშავებული პროდუქტები.

## რესურსები ინტერნეტში
* 

კატეგორია:Apple-ის კონფერენციები
კატეგორია:ფესტივალები ანბანის მიხედვით
დიქოტომია (აპორია)

__NOTOC__
**დიქოტომია** — ზენონ ელეელის ერთ-ერთო აპორია, რომელიც ამტკიცებს მოძრაობის მათემატიკური მოდელის ლოგიკურ შეუთავსებლობას.

იმისთვის, რომ გავიარო გზა, საჭიროა ჯერ გზის ნახევრის გავლა, ხოლო იმისთვის, რომ გავიაროთ გზის ნახევარი, საჭიროა ჯერ გზის ნახევრის ნახევრის გავლა და ასე უსასრულოდ.

## აპორიის გადაჭრა 
პარადოქსის ერთ-ერთი შესაძლო ახსნა: მცდარი წარმოდგენა მანძილისა და დროის უსასრულო დაყოფადობის შესახებ.

## ლიტერატურასა და ხელოვნებაში 
აპორია დიქოტომია საფუძვლად უდევს სიუჟეტს ფილიპ დიკის ფანტასტიკური თხზულებისა „დაუღალავი ბაყაყის შესახებ“.

## იხილეთ აგრეთვე 
* აქილევსი და კუ

## რესურსები ინტერნეტში 
* *რუსლან ხაზარზარი.* ზენონის აპორიები
* ზენონის აპორიები

კატეგორია:აზრითი ექსპერიმენტები
კატეგორია:პარადოქსები
კატეგორია:ზენონ ელეელი
გორდი

**გორდი** — ხონის მუნიციპალიტეტის სოფლების ზედა გორდისა და ქვედა გორდის გავრცელებული სახელწოდება. გორდი აღნიშნულია იტალიელი მისიონერის არქანჯელო ლამბერტის მიერ 1654 შედგენილ რუკაზე. მის ერთ-ერთ უბანში იდგა გალავანშემორტყმული ციხე-კოშკი — „ველის ციხე“. 

## ლიტერატურა
კატეგორია:საქართველოს სოფლების ძველი სახელწოდებები
კატეგორია:საქართველოს ისტორიული სოფლები
მაქსველის დემონი

**მაქსველის დემონი** — 1867 წლის აზრითი ექსპერიმენტი, აგრეთვე მისი მთავარი პერსონაჟი — მიკროსკოპული ზომის წარმოსახვითი მოაზროვნე არსება, რომელიც მოიგონა ბრიტანელმა ფიზიკოსმა ჯეიმზ კლარკ მაქსველმა თერმოდინამიკის მეორე კანონის მოჩვენებითი პარადოქსის საილუსტრაციოდ.

## პარადოქსის არსი 
right|310px|thumb|მაქსველის დემონის სქემატური გამოსახულება
აზრითი ექსპერიმენტი შემდგომში მდგომარეობას: დავუშვათ, აირით სავსე ჭურჭელი გაუვალი მემბრანით გაყოფილია ორ ნაწილად: მარჯვენად და მარცხენად. მემბრანაში არის ხვრელი ხელსაწყოთი (ეგრეთ წოდებული მაქსველის დემონით), რომელიც აირის სწრაფ (ცხელ) მოლეკულებს მხოლოდ ჭურჭლის მარცხენა ნაწილიდან მარჯვენაში გადასვლის საშუალებას აძლევს, ხოლო ნელ (ცივ) მოლეკულებს — მხოლოდ ჭურჭლის მარჯვენა ნაწილიდან — მარცხენაში. მაშინ დროის დიდი მონაკვეთის შემდეგ „ცხელი“ (სწრაფი) მოლეკულები აღმოჩნდება მარჯვენა ჭურჭელში, ხოლო „ცივები“ დარჩება მარცხენაში.

ამგვარად ვიღებთ, რომ მაქსველის დემონი სისტემაში ენერგიის დამატების გარეშე გვაძლევს საშუალებას, გავაცხელოთ ჭურჭლის მარჯვენა ნაწილი და გავაცივოთ მარცხენა. ენტროპია სისტემისთვის, რომელიც შედგება ჭურჭლის მარჯვენა და მარცხენა ნაწილებისგან, საწყის მდგომარეობაში მეტია, ვიდრე საბოლოოში, რაც ეწინააღმდეგება თერმოდინამიკურ პრინციპს ჩაკეტილ სისტემებში ენტროპიის შეუმცირებლობის შესახებ (იხ. თერმოდინამიკის მეორე კანონი).

პარადოქსი იხსნება, თუკი განვიხილავთ ჩაკეტილ სისტემას, რომელიც მოიცავს მაქსველის დემონსა და ჭურჭელს. მაქსველის დემონის ფუნქციონირებისთვის საჭიროა გარეშე წყაროსგან მისთვის ენერგიის გადაცემა. სწორედ ამ ენერგიის ხარჯზე ხდება ჭურჭელში ცხელი და ცივი მოლეკულების გაყოფა, ანუ ნაკლები ენტროპიის მდგომარეობაში გადასვლა. დემონის მექანიკური რეალიზაციისთვის (*ხრუტუნა და ძაღლუკა*) პარადოქსის დეტალური განხილვა მოყვანილია ფეინმანის ლექციებში ფიზიკის დარგში, გამოცემა 4, აგრეთვე ფეინმანის პოპულარულ ლექციებში „ფიზიკის კანონების ხასიათი“.

ინფორმაციის თეორიის განვითარებასთან ერთად დადგინდა, რომ გაზომვის პროცესმა შეიძლება არც გამოიწვიოს ენტროპიის გაზრდა იმ პირობით, რომ იგი თერმოდინამიკურად შექცევადია. თუმცა ამ შემთხვევაში დემონმა უნდა დაიმახსოვროს სიჩქარეთა გაზომვის შედეგები (მათი დემონის მახსოვრობიდან წაშლა ხდის პროცესს შეუქცევადს). იქიდან გამომდინარე, რომ მეხსიერება სასრულია, გარკვეულ მომენტში დემონი იძულებულია, წაშალოს ძველი შედეგები, რაც საბოლოოდ იწვევს მთელ სისტემაში ენტროპიის გაზრდას.

2010 წელს აზრითი ექსპერიმენტი რეალობაში განახორციელეს ტიუსა და ტოკიოს უნივერსიტეტის ფიზიკოსებმა.

## სქოლიო
კატეგორია:აზრითი ექსპერიმენტები
კატეგორია:თერმოდინამიკა
კატეგორია:ფიზიკური ექსპერიმენტები
პანფილოვის რაიონი (ყირგიზეთი)

**პანფილოვის რაიონი**  () —  ყირგიზეთის ჩუის ოლქის რვა რაიონიდან ერთ-ერთი. ადმინისტრაციული ცენტრია ქალაქი კაინდი.  რაიონი მდებარეობს ჩუის ოლქის დასავლეთ ნაწილში და თალასის ოლქის ტერიტორია ყოფს ორ ნაწილად. 

## გეოგრაფია 
პანფილოვის რაიონი მდებარეობს ჩუის ოლქის დასავლეთ ნაწილში. მისი ფართობია 4 861  კმ².  შედგება ერთი ქალაქისა და 6 სასოფლო ოლქისაგან. 

## მოსახლეობა 
2009 წლის აღწერის მიხედვით რაიონში ცხოვრობს 41 754 ადამიანი. აქედან ყირგიზები არიან 28 736 ადამიანი ანუ 68,8 %, რუსები — 7 418 ადამიანი (17,8 %), ყაზახები — 1 110 ადამიანი (2,7 %), უკრაინელები — 878 ადამიანი (2,1 %), თურქები — 787 ადამიანი (1,9 %), უზბეკები — 754 ადამიანი (1,9 %), ტაჯიკები — 459 ადამიანი (1,1 %).
* ალიყულ ოსმონოვი — ყირიზი პოეტი, დრამატურგი, მთარგმნელი.
* თოქთონალი სეიტალიევი — ოპერის მომღერალი, სსრკ-ის სახხალხო არტისტი (1984).
* არსტანბეკ ნოგოევი — ყირგიზეთის რესპუბლიკის სოფლის მეურნეობის დამსახურებული მოღვაწე, მუშაობდა ისეთ თანამდებობებზე, როგორიცაა: ბიშკეკის მერი, ყირგიზეთის სოფლის მეურნეობის მინისტრი, ამჟამად რუსეთის პენზის ოლქის მთავრობის მაღალ თანამდებობაზეა.

## სქოლიო
კატეგორია:ყირგიზეთის რაიონები
კატეგორია:ჩუის ოლქის რაიონები
ორპირი

საკუთარი სახელი **ორპირი** შეიძლება აღნიშნავდეს:

*ორპირი — სოფელი აბაშის მუნიციპალიტეტში
*ორპირი — სოფელი ტყიბულის მუნიციპალიტეტში